ตกขาวเป็นสีน้ำตาลมีเลือดปนมาเล็กน้อยค่ะ พึ่งคลอดลูกได้4เดือนกว่าค่ะฝังเข็มยาคุมด้วยค่ะ คืออยากรู้ว่าตกขาวเป็นสีน้ำตาลปนเลือดเกิดจากอะไรเพราะอะไรหรอค่ะ
สวัสดีค่ะ ภายหลังการคลอดบุตร ถ้าเคยตรวจภายใน เรียบร้อยเเล้ว เเละไม่มีความผิดปกติอะไร ร่วมกับไม่มีน้ำคาวปลาที่ออกมายาวนาน ส่วนมากมักไม่น่าสัมพันธ์กับการตั้งครรภ์เเล้วค่ะเเต่เมื่อให้ประวัติว่ามีการฝังยาคุมกำเนิด ซึ่งเป็นฮอร์โมนที่ยับยั้งการตกไข่ เเละทำให้เยื่อบุโพรงมดลูกบางตัวลง ดังนั้น ในช่วงที่มีการใช้ช่วงเเรกๆ อาจมีเลือดออกกระปริบกระปรอยได้ค่ะนอกจากนี้ ยังอาจเกิดจากการติดเชื้อ หรือการอักเสบในช่องคลอดหรือบาดเจ็บในช่องคลอดจากการมีเพศสัมพันธ์ เช่นแผลในช่องคลอด หรือปากมดลูก หรือมีการอักเสบที่ปากมดลูก หรือมีติ่งเนื้อที่ปากมดลูกเเนะนำให้ไปตรวจภายในกับสูตินรีเเพทย์ค่ะ เพื่อดูว่ามีการติดเชื้อ ที่ต้องได้รับการรับประทานยาร่วมด้วยหรือไม่ค่ะ